
Projekteerimistingimused väljastatakse Kärdla linnas paiknevale Tormi tänav (katastritunnus 20501:001:0665) ja Pesuplatsi (katastritunnus 20501:001:1990) maaüksusele avaliku tee ja selle ümbruse ümberehituse ja laiendamise ehitusprojekti koostamiseks.
Projekti eesmärk on tõsta Tormi tänava ja sellega seotud avaliku ruumi kvaliteeti, parandada liiklusohutust ning kujundada piirkonnast jalakäijaid eelistav ja haljastatud elukeskkond, sh uuendada kõnniteede ja sõiduteede katteid ja lisada uut haljastust, rakendada liiklusohutusmeetmeid, korrastada parkimislahendust ja rekonstrueerida tänavavalgustust; rekonstrueerida olemasolevad vee- ja kanalisatsioonirajatised ning vajadusel muud projektalal paiknevad tehnorajatised.
Käesolevad projekteerimistingimused väljastatakse Kärdla linnas Tormi tänava, Tormi suur ring ja Tormi väike ring ümberehitamiseks ja laiendamiseks ehitusseadustiku (edaspidi EhS) § 99 lg 1 ja 2, § 26 lg 21, § 28, § 31 lg 1 alusel. Kavandatav tee on avalikuks kasutamiseks mõeldud kohalik tee EhS § 92³ mõistes. Tee kavandamine ja ehitamine toimub avalikes huvides.
EhS § 99 lg 1 ja 2 sätestab, et projekteerimistingimused on nõutavad käesoleva seadustiku lisas 1 nimetatud ehitusloakohustusliku tee rajamise ja laiendamise ehitusprojekti koostamiseks, kui planeeringuga ei ole tee asukoht kinnistu täpsusega määratud ning tee, välja arvatud riigitee projekteerimistingimused koos liikluskorralduse nõuetega annab kohaliku omavalitsuse üksus.
EhS § 26 lg 21 kohaselt pädev asutus võib isiku taotluse alusel anda projekteerimistingimused ka käesoleva paragrahvi lõigetes 1 ja 2 nimetamata juhul.
EhS § 28 lg 1 sätestab, et projekteerimistingimused annab kohaliku omavalitsuse üksus, kui seaduses ei ole sätestatud teisiti. Hiiumaa Vallavolikogu 21.12.2023 määruse nr 55 „Õigusaktidega kohaliku omavalitsuse üksuse pädevusse antud ülesannete delegeerimine“ § 2 kohaselt on volikogu delegeerinud selle ülesande täitmise Hiiumaa Vallavalitsusele.
EhS § 31 lg 1 kohaselt otsustab pädev asutus projekteerimistingimuste andmise menetluse korraldamise avatud menetlusena.
Projekteerimistingimuste menetlusse kaasati 26.10.2026 kinnisasjade omanikud ja piirinaabrid, Kärdla Veevärk AS, Elektrilevi OÜ, AS Utilitas Eesti ning Telia Eesti AS.
29.10.2026 kuni 08.11.2026 korraldati avalik väljapanek. 

